
ДЕТСКО СЕЛО БУЛАИРКО
Продължителност: 4 часа 

Ако искате да освободите децата от капана на технологиите поне за ден - заповядайте в нашето детско село!

Едно чудно приключение за децата, в което ще ги принесем неусетно в света на техните прадеди - там където животът е протичал с труд, изобретателност и сръчност, общуване, подкрепа и работа в екип! Подарете на децата си възможността да се докоснат до земята, да усетят аромата на храната и да опознаят вълшебните билки, които я правят вкусна, да общуват и да създават блага заедно с приятелите си!
ПРИКЛЮЧЕНИЯ В ДЕТСКОТО СЕЛО „БУЛАИРКО”
ЗА ПРОЦЕСА:

· Ще ви посрещнем с много усмивки! Ще се запознаем и ще ви разведем из двора, където ще прекараме деня (продължителност 4 часа).

· Ще ви покажем и разкажем за прекрасната лавандула, която е нацъфтяла в двора ни, за нейните многобройни приложения, за лечебните свойства, а за несравнимата красота, която създава, сами ще се уверите на място.

· Следва открехването на онази врата, през която ще преминем с много трепет и радостно очакване, а именно срещата с нашите животинки. Ще ви представим първо на нагиздените ни кокошчици и техния наперен водач – пъстроцветния петел. Ще ви покажем как ежедневно се полагат грижи за тази славна дружина, за да са щастливи и волни и за да ни се отплащат с пресни, полезни много вкусни яйчица. Ще почистим тяхната дървена резиденция, после ще проверим полозите, дали пък не са ни оставили приятна изненада и задължително ще трябва да ги почерпим – ще ви покажем от къде да накъсате прясна зелена тревица и ще им добавим царевичка на зрънца за разкош. Ще запечатаме незабравими и толкова мили спомени с нашите пернати другари, че всеки път когато си спомняте за този ден, ще грейва усмивка на лицето.

· Следва да ви предстваим нашият рицар – пазач любимото ни куче! Няма селски двор, който да е завършен без едно вярно куче. Ще ви запознаем и с любимият ни Орео. Ще ви разкажем как попадна при нас, колко е ценен за селския двор, колко е игрив и забавен, но и верен пазач.

· Време е да надникнем в царството на зеленчуците, заповядайте в нашата закрита градина. Ще ви покажем и разкажем, как се раждат зеленчуците, каква е грижата, колко голямо е удоволствието от това да видиш резултата от труда си и най-вече да се насладиш на истинския вкус, който ти носи и здраве.

· След работата и забавата при животните, ще ви отведем в градината на селския ни пикник и удобно ще се настаните на сянка под дървената беседка, където ще започне едно чудно пътешествие в света на подправките, които ние българите от древни времена ползваме в кухнята си ежедневно и повечето от нас не подозират на колко много места можем да ги срещнем и какви възможности ни дават да се развихрим, като творци на собствен букет от меродии – индивидуален почерк на всеки от вас, аромат и вкус. Ще ви научим първо да различавате ароматите на най-популярните подправки за българската кухня. После всеки един от вас ще има възможност сам да „забърка” свой бранд селска меродия, която ще отнесе у дома с гордост.

· Докато обаче ние сме се пренесли в света на ароматите, нашият домакин ще започне да приготвя домашни вкусотии на селската печка. Похапвайки от прясно приготвената храна напълно ще усетим селото и неговата същност, с животинки и градина, които ни дават пресни, чисти и много вкусни продукти, кристалния въздух от зелената планина и аромата на вкусната храна приготвена на селската печка.

· Е мили деца, сега е време да се включите в подредбата на масата за един обяд, който сме сигурни ще остави спомени незабравими, трайни и това ще бъде и нашата награда, а именно да познавате вкуса на истинската храна и когато вие станете родители, да имате знанието, за да го предадете на следващите поколения, а днес – може да научите на нещо ново и вашето семейство.
ПАКЕТНИ ЦЕНИ:
	Пакетна цена на дете при 6-10 деца, до 12 г. възраст
	19 EUR

	Пакетна цена на дете при 11-17 деца, до 12 г. възраст
	15 EUR

	Пакетна цена на възрастен
	18 EUR


Пакетните цени включват:

· Ангажиране на имота само за Вашата група, без да бъде смесвана с друга;
· Всички описани активности и тематични беседи по-горе в сектор „Приключения в детското село БУЛАИРКО”;
· На селската трапеза: 3 домашно приготвени палачинки (1 със сирене + 2 с домашно сладко), приготвени на тиган в момента пържени пресни картофи, поръсени с домашно приготвена шарена сол. Вода и чай.
Пакетните цени НЕ включват:

· Транспорт.

· Разходи от личен характер;
· Други разходи, неописани в „Пакетните цени включват”.
УСЛОВИЯ ПО ОФЕРТАТА:

Резервации и анулации:
· Изисква се предварителна резервация минимум 10 дни преди избраната от туристите дата. 
· Заплащането за всички резервации се извършва предварително по банков път, след предоставяне на детайли от Ясмин Холидейз ЕООД – управител на обекта.

· Безплатни анулации са възможни до 7 дни преди датата на събитието. Анулации, които се получат по-късно от 6 дни до датата на събитието или  не явяване на събитието се таксуват със 100% неустойка от пакетната цена.
За резервации: 0877 84 88 55

с. Булаир, ул. Балканска, общ. Долни Чифлик, обл. Варна, WhatsApp, Viber: M: +359877848855, Facebook: БулаирЪ – Селски Туризъм, E: sales@yasmin-holidays.com

www.bulaira.com

